উমর সাদিক
উমর সাদিক মিসবাহ (আরবি: عمر صادق, ইংরেজি: Umar Sadiq; জন্ম: ২ ফেব্রুয়ারি ১৯৯৭; উমর সাদিক নামে সুপরিচিত) হলেন একজন নাইজেরীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদ এবং নাইজেরিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন। ২০১৬ সালে, উমর নাইজেরিয়া অনূর্ধ্ব-২৩ দলের হয়ে নাইজেরিয়ার বয়সভিত্তিক পর্যায়ে অভিষেক করেছিলেন। প্রায় এক বছর যাবত নাইজেরিয়ার বয়সভিত্তিক দলের হয়ে খেলার পর, তিনি ২০২২ সালে নাইজেরিয়ার হয়ে আন্তর্জাতিক পর্যায়ে অভিষেক করেছেন; নাইজেরিয়ার জার্সি গায়ে তিনি এপর্যন্ত ৭ ম্যাচে ১টি গোল করেছেন।